सुप्रीम कोर्ट में याचिका दाखिल होने पर एक सप्ताह में लिस्ट होगी, नया सिस्टम 4 फरवरी से  
चीफ जस्टिस रंजन गोगोई ने नया सिस्टम तैयार किया
सोमवार के लिए अंतिम कॉज लिस्ट बीते शुक्रवार को अपलोड होगी
मामले की जल्द सुनवाई के लिए मेंशनिंग की जरूरत नहीं पड़ेगी
सुप्रीम कोर्ट में नई याचिका दाखिल होने के बाद एक हफ्ते के भीतर उसे सुनवाई के लिए लिस्ट किया जाएगा. इसके लिए चीफ जस्टिस रंजन गोगोई ने नया सिस्टम तैयार किया है. नया सिस्टम 4 फरवरी से शुरू होगा.
शुक्रवार को लंच के बाद के सत्र में और शनिवार, सोमवार और मंगलवार को प्री-लंच सेशन (यानी दोपहर 1 बजे तक) के सत्यापित ताजा मामले अगले शुक्रवार को सूचीबद्ध किए जाएंगे. जबकि मंगलवार को और बुधवार, गुरुवार और शुक्रवार को दोपहर के भोजन के बाद के सत्र में ताजा मामलों  को अगले सोमवार को सूचीबद्ध किया जाएगा.
सोमवार के लिए अंतिम कॉज लिस्ट पिछले सप्ताह के शुक्रवार को वेबसाइट पर अपलोड की जाएगी और मंगलवार को उसी सप्ताह के शुक्रवार को सुनवाई की कॉज लिस्ट अपलोड होगी.

इससे पहले सीजेआई ने कहा था कि वे ऐसा सिस्टम तैयार कर रहे हैं जिससे कोर्ट में मामले की जल्द सुनवाई के लिए मेंशनिंग की जरूरत न पड़े क्योंकि इससे कोर्ट का वक्त बर्बाद होता है.